stanford-oval/wikipedia huggingface dataset:
หนูน้อยจอมซ่า มารุโกะจัง
เพลงประกอบ > ซีรีส์ชุดที่สอง 1995

เพลงเปิด:
"Ureshii Yokan" โดย มารินะ วาตานาเบะ (ตอนที่ 1-73)
"Ureshī Yokan" โดย โมโมโกะ ซากุระ *ผู้แต่งเรื่องนี้ (ตอนที่ 28)
"Humming ga Kikoeru" โดย คาฮิมิ คาริเอะ (ตอนที่ 74-179)
"Odoru Ponpokorin" โดย โมโมโกะ ซากุระ *ผู้แต่งเรื่องนี้ (ตอนที่ 131)
"Odoru Ponpokorin (1998 Version)" by ManaKana & ชิเงรุ อิซึมิยะ (ตอนที่ 180-253)
"KinKi no Yaru Ki Man Man Song" โดย KinKi Kids (ตอนที่ 254-294)
"Odoru Ponpokorin" โดย B.B.Queens (ตอนที่ 295-746, 793-807, 888-953) *เพลงเดียวกับเพลงปิดของซีรีส์ 1990 โดยใช้เวอร์ชันนี้นานที่สุด
"Odoru Ponpokorin (2010 Version)" โดย Kaela Kimura (ตอนที่ 747-792)
"Odoru Ponpokorin (25th Anniversary Version)" โดย B.B.Queens (ตอนที่ 808-887)
"Odoru Ponpokorin (2014 version)" โดย E-girls (ตอนที่ 954-1046)
"Odoru Ponpokorin" โดย Sakurako Ohara (ตอนพิเศษที่ 19)
"Odoru Pompokorin (2016 version)" โดย Golden Bomber (ตอนที่ 1047-1190)
"Odoru Pompokorin (2019 version)" โดย Momoiro Clover Z (ตอนที่ 1191-ปัจจุบัน)
เพลงปิด:
"Hari-kiri Jiisan no Rock 'n' Roll" โดย ฮิโตชิ อุเอคิ (ตอนที่ 1-73)
"Hari-kiri Jiisan no Rock 'n' Roll" โดย Ojīchan to kodomo-tachi (ตอนที่ 28)
"Akke ni torareta toki no uta" โดย Tama (ตอนที่ 74-179)
"Yume ippai (New Version) โดย โมโมโกะ ซากุระ *ผู้แต่งเรื่องนี้ (ตอนที่ 131)
Jaga Buttercorn-san" โดย ManaKana (ตอนที่ 180-230, 239-240)
"Chibi Maruko Ondo" โดย ManaKana (ตอนที่ 231-238)
"Kyuujitsu no Uta (Viva La Viva)" โดย Delighted Mint (ตอนที่ 341-416)
"Uchuu Dai Shuffle (Shuffle in Outer Space)" โดย Love Jets (ตอนที่ 417-480)
"Arara no Jumon" โดย มารุโกะ และวง Bakuchu Mondai (ตอนที่ 481-850)
"100 Man-nen no shiawase! !" โดย Keisuke Kuwata (ตอนที่ 485-1118, ตอนพิเศษที่ 21)
"Kimi o wasurenai yo" โดย Okara Sakurako (ตอนพิเศษที่ 19)
"Susume nansensu" โดย PUFFY (ตอนที่ 1119-1216)
"Itsumo no fūkei" โดย Kazuyoshi Saito (ตอนที่ 1217-ปัจจุบัน)
แหล่งข้อมูลอื่น

Official website (ญี่ปุ่น)
Official website on Fuji TV (ญี่ปุ่น)
Official website on Nippon Animation (ญี่ปุ่น)
2006 version on Fuji TV เก็บถาวร 2006-09-02 ที่ เวย์แบ็กแมชชีน (ญี่ปุ่น)
Animenewsnetwork (อังกฤษ)
Maruko on animenfo.com (อังกฤษ)
อำเภอเชียงตุง

| อำเภอเชียงตุง ကျိုင်းတုံမြို့နယ် |
| --- | --- |
อำเภอ
ที่ตั้งของอำเภอเชียงตุงภายในจังหวัดเชียงตุงและรัฐฉาน
อำเภอเชียงตุงที่ตั้งของอำเภอเชียงตุงในประเทศพม่า
พิกัด: 21°17′30″N 99°36′30″E﻿ / ﻿21.29167°N 99.60833°E﻿ / 21.29167; 99.60833
ประเทศ:  พม่า
รัฐ:  รัฐฉาน
ภูมิภาค: ฉานตะวันออก
จังหวัด: จังหวัดเชียงตุง
พื้นที่
 • ทั้งหมด: 3,506 ตร.กม. (1,354 ตร.ไมล์)
ประชากร (2014)
 • ทั้งหมด: 171,620 คน
 • ความหนาแน่น: 48.955 คน/ตร.กม. (126.79 คน/ตร.ไมล์)
เขตเวลา: UTC+6.30 (MST)
อำเภอเชียงตุง (ไทเขิน: (ᨶᨣ᩠ᩋᩁ)ᨩ᩠ᨿᨦᨲᩩᨦ; ไทใหญ่: ၸႄႈဝဵင်းၵဵင်းတုင်; พม่า: ကျိုင်းတုံမြို့နယ်; อังกฤษ: Kengtung township) เป็นอำเภอหนึ่งในจังหวัดเชียงตุง รัฐฉาน ประเทศพม่า มีเมืองหลักคือเมืองเชียงตุง ซึ่งเป็นเมืองศูนย์กลางทางเศรษฐกิจและเป็นเมืองที่มีขนาดใหญ่ที่สุดของจังหวัดเชียงตุงด้วย อาณาเขตเกือบทั้งหมดของอำเภอตั้งอยู่ทางฟากตะวันออกของแม่น้ำสาละวิน มีพื้นที่ประมาณ 3,500 ตารางกิโลเมตร
เมื่อคราวที่ประเทศไทยส่งกำลังทหารเข้ายึดครองดินแดนบางส่วนของประเทศเมียนมาและจัดตั้งดินแดนสหรัฐไทยเดิมขึ้นในช่วงสงครามโลกครั้งที่สอง ทางราชการไทยได้กำหนดชื่อเรียกของอำเภอเชียงตุงว่า "อำเพอเมืองเชียงตุง"
ประวัติ

ไม่มีหลักฐานชัดเจนว่าเมืองเชียงตุงได้รับการสถาปนาขึ้นเมื่อใด แต่เชื่อกันว่าในช่วงปลายพุทธศตวรรษที่ 17 เมืองเชียงตุงได้ถูกปกครองโดยชาวลัวะ จนกระทั่งถึงปี พ.ศ. 1786 จึงถูกพระญามังรายผนวกให้อยู่ภายใต้อำนาจของเมืองเชียงใหม่ ต่อมาในปี พ.ศ. 2107 หลังจากที่เมืองเชียงใหม่เสียให้แก่พระเจ้าบุเรงนองแล้ว เจ้าแก้วบุญนำ (ᨧᩮᩢ᩶ᩣᨠᩯ᩠᩶ᩅᨷᩩᨬᨶᩣᩴ) เจ้าฟ้าเมืองเชียงตุงในขณะนั้น ก็ได้เข้าสวามิภักดิ์ต่อพม่า และนับจากนั้นพม่าก็ได้เข้ามามีอิทธิพลและบทบาทเหนือเมืองเชียงตุงตลอดมาจนถึงปัจจุบัน
ลักษณะประชากร

ประชากรหลักของเมืองเชียงตุงเป็นชาวไทกลุ่มหนึ่งซึ่งเรียกตนเองว่าไทขืน โดยภาษาของชาวไทขืนจะมีคำศัพท์แตกต่างจากภาษาของชาวไทหลวงหรือไทใหญ่ ซึ่งเป็นกลุ่มประชากรหลักของรัฐฉาน อยู่ค่อนข้างมาก อีกทั้งยังมีภาษาเขียนที่แตกต่างกัน โดยภาษาเขียนของชาวไทขืน ได้ดัดแปลงมาจากอักษรธรรมล้านนาของเชียงใหม่
นอกจากนี้ประชากรของเมืองเชียงตุงยังประกอบด้วยกลุ่มชาติพันธุ์อีกมากมาย เช่น ไทลื้อ ไทหลวง ไทเหนือ ลาหู่ อาข่า พม่า ว้า ลีซอ ปะหล่อง จีน กะชีน เป็นต้น ชาวอำเภอเชียงตุงส่วนใหญ่นับถือศาสนาพุทธลัทธิเถรวาท ศาสนาอื่นที่สำคัญคือ ศาสนาคริสต์ และการนับถือผี
ที่ตั้งและลักษณะทางภูมิศาสตร์

อำเภอเชียงตุงตั้งอยู่บริเวณจุดกึ่งกลางของรัฐฉานภาคตะวันออก มีอาณาเขตติดต่อกับอำเภออื่นดังนี้
ทิศเหนือติดต่อกับอำเภอเมืองขากและอำเภอเมืองลา จังหวัดเชียงตุง
ทิศตะวันออกติดต่อกับอำเภอเมืองลา จังหวัดเชียงตุง อำเภอเมืองยองและอำเภอเมืองพยาก จังหวัดท่าขี้เหล็ก
ทิศใต้ติดต่อกับอำเภอเมืองพยาก จังหวัดท่าขี้เหล็ก และอำเภอเมืองสาต จังหวัดเมืองสาต
ทิศตะวันตกติดต่อกับอำเภอเมืองเป็ง จังหวัดเชียงตุง
พื้นที่ส่วนใหญ่ของเมืองเชียงตุงเป็นพื้นที่ภูเขา มีที่แอ่งราบขนาดใหญ่อยู่บริเวณตอนกลางค่อนไปทางเหนือ มีแม่น้ำสำคัญคือแม่น้ำขืนและแม่น้ำหลวย ซึ่งเป็นลำน้ำสาขาของแม่น้ำโขง
ปริมาณน้ำฝนเฉลี่ยในแต่ละปีอยู่ที่ประมาณ 1,500 มม. ในบริเวณพื้นราบ มีอุณหภูมิสูงสุดเฉลี่ยในช่วงฤดูร้อนอยู่ที่ประมาณ 38 °ซ และอุณหภูมิต่ำสุดเฉลี่ยในช่วงฤดูหนาวอยู่ที่ 21 °ซ
การสาธารณสุข

อำเภอเมืองเชียงตุง มีโรงพยาบาล 6 แห่ง ดังนี้
โรงพยาบาลเชียงตุง — เป็นโรงพยาบาลรัฐบาล ตั้งอยู่ที่ตำบลเมืองเจม มีขนาด 200 เตียง เป็นโรงพยาบาลประจำจังหวัดเชียงตุง
โรงพยาบาลทหาร (หมายเลข 3/300) — เป็นโรงพยาบาลรัฐบาล ตั้งอยู่ที่ตำบลเมืองเจม มีขนาด 300 เตียง
โรงพยาบาลดอยเหมย — เป็นโรงพยาบาลรัฐบาล ตั้งอยู่ที่ตำบลดอยเหมย มีขนาด 16 เตียง
โรงพยาบาลเมืองขอน — เป็นโรงพยาบาลรัฐบาล ตั้งอยู่ที่ตำบลเมืองขอน มีขนาด 16 เตียง
โรงพยาบาลเมืองกาย — เป็นโรงพยาบาลรัฐบาล ตั้งอยู่ที่ตำบลเมืองกาย มีขนาด 16 เตียง
โรงพยาบาลเจตนา (စေတနာဆေးရုံ) — เป็นโรงพยาบาลเอกชน ตั้งอยู่ที่แขวง 3 เวียงเชียงตุง มีขนาด 25 เตียง
นอกจากนี้ภายในอำเภอเชียงตุงยังมีสถานบริการพยาบาลของเอกชน (คลินิก) อีกประมาณ 40 แห่ง ซึ่งเกือบทั้งหมดตั้งอยู่ในเวียงเชียงตุง และยังมีสถานบริการรัฐบาลระดับตำบลกระจายอยูในตำบลต่าง ๆ อย่างน้อยตำบลละหนึ่งแห่ง
การศึกษา > ระดับอุดมศึกษา

อำเภอเชียงตุงมีมหาวิทยาลัย 3 แห่ง ได้แก่
| # | ชื่อ | ที่ตั้ง | จำนวน อาจารย์ | จำนวน นักศึกษา |
| --- | --- | --- | --- | --- |
| 1 | มหาวิทยาลัยเชียงตุง | บ้านนาขาม ตำบลยางลอ | 139 | 4,167 |
| 2 | มหาวิทยาลัยเทคโนโลยีเชียงตุง | บ้านใหม่ ตำบลเมืองลัง | 62 | 742 |
| 3 | มหาวิทยาลัยคอมพิวเตอร์เชียงตุง | บ้านยางละ ตำบลกาดฟ้า | 33 | 230 |
การศึกษา > ระดับมัธยมศึกษาตอนปลาย

อำเภอเชียงตุงมีโรงเรียนที่เปิดสอนในระดับมัธยมปลาย 15 แห่ง ได้แก่
| # | ชื่อ | ที่ตั้ง | จำนวน ครู/อาจารย์ | จำนวน นักเรียน |
| --- | --- | --- | --- | --- |
| 1 | โรงเรียนการศึกษาพื้นฐานระดับมัธยมปลาย  1 | เมืองเชียงตุง | 34 | 967 |
| 2 | โรงเรียนการศึกษาพื้นฐานระดับมัธยมปลาย  2 | เมืองเชียงตุง | 63 | 1,834 |
| 3 | โรงเรียนการศึกษาพื้นฐานระดับมัธยมปลาย  3 | เมืองเชียงตุง | 49 | 1,665 |
| 4 | โรงเรียนการศึกษาพื้นฐานระดับมัธยมปลาย  4 | เมืองเชียงตุง | 62 | 1,748 |
| 5 | โรงเรียนการศึกษาพื้นฐานระดับมัธยมปลาย  5 | หนองกุ้ง | 43 | 2,083 |
| 6 | โรงเรียนการศึกษาพื้นฐานระดับมัธยมปลาย  7 | เมืองเชียงตุง | 29 | 770 |
| 7 | โรงเรียนการศึกษาพื้นฐานระดับมัธยมปลายกาดเต่า | กาดเต่า | 21 | 617 |
| 8 | โรงเรียนการศึกษาพื้นฐานระดับมัธยมปลายบ้านอ้อ | เมืองขอน | 18 | 621 |
| 9 | โรงเรียนการศึกษาพื้นฐานระดับมัธยมปลายดอยเหมย | ดอยเหมย | 19 | 579 |
| 10 | โรงเรียนการศึกษาพื้นฐานระดับมัธยมปลายยางลู | เมืองเจม | 35 | 757 |
| 11 | โรงเรียนการศึกษาพื้นฐานระดับมัธยมปลาย  (สาขา) และมัธยมต้น 3 | เมืองเชียงตุง | 26 | 620 |
| 12 | โรงเรียนการศึกษาพื้นฐานระดับมัธยมปลาย  (สาขา) เมืองเจม | เมืองเจม | 18 | 523 |
| 13 | โรงเรียนการศึกษาพื้นฐานระดับมัธยมปลาย  (สาขา) ปางลีออ | เมืองขอน | 19 | 451 |
| 14 | โรงเรียนการศึกษาพื้นฐานระดับมัธยมปลาย  (สาขา) กาดฟ้า | กาดฟ้า | 9 | 377 |
| 15 | โรงเรียนการศึกษาพื้นฐานระดับมัธยมปลาย  (สาขา) กาดถ้าย | กาดถ้าย | 12 | 318 |
การศึกษา > การศึกษาของคณะสงฆ์

การศึกษาของขณะสงฆ์ในเมืองเชียงตุง แบ่งออกเป็น 2 ระบบ คือ
ระบบการศึกษาตามจารีตของชาวไต ซึ่งเป็นระบบการศึกษาแบบดั้งเดิม ไม่มีแบบแผนในการเรียนการสอนที่ชัดเจน โดยคร่าว ๆ แล้วประกอบด้วย 3 ระดับ คือ 1) ชั้นปฐมะ 2) ชั้นทุติยะ และ 3) ชั้นตติยะ ในปัจจุบันเป็นระบบการเรียนการสอนที่ไม่ได้รับความนิยมนัก จะพบได้เฉพาะในวัดไตใหญ่
ระบบการศึกษาในปัจจุบัน ซึ่งประกอบด้วย 2 ระบบ คือ
ระบบการเรียนการสอนตามหลักสูตรของรัฐบาลเมียนมา หรือ “ระบบต่าน” โดยการศึกษาจะแบ่งเป็น 10 ชั้นปี เหมือนระบบการศึกษาของฆราวาสทั่วไป เป็นหลักสูตรภาคบังคับของรัฐบาลจากส่วนกลาง ใช้ภาษาพม่าในการเรียนการสอน และมีข้อจำกัดที่ทำให้พระสงฆ์สามารถเรียนได้ถึงต่าน 5 เท่านั้น (เทียบเท่ากับระดับมัธยมศึกษาปีที่ 3 ของไทย) ทำให้เป็นระบบที่ไม่ได้รับความนิยมสำหรับชาวเชียงตุง
ระบบการเรียนการสอนแบบนักธรรม เป็นหลักสูตรที่จัดขึ้นโดยคณะสงฆ์เมืองเชียงตุง โดยริเริ่มมีขึ้นที่วัดราชฐานหลวงหัวข่วงใน พ.ศ.2491  ซึ่งการจัดการศึกษาโดจคณะสงฆ์เมืองเชียงตุงนี้จะครอบคลุมเฉพาะในเขตเมืองเชียงตุงและตำบลรอบนอกที่อยู่ภายใต้สำนักเรียน 9 แห่ง  ได้แก่
| # | สำนักเรียน | ที่ตั้ง |
| --- | --- | --- |
| 1. | สำนักเรียนโรงเรียนพระปริยัติธรรมสังฆราชูปถัมภ์ วัดราชฐานหลวงหัวข่วง (ᩰᩁ᩠ᨦᩁ᩠ᨿᩁᨻᩕᨷᩁᩥᨿᨲᩥ᩠ᨲᨵ᩠᩼ᨾᩈᩘᨥᩁᩣᨩᩪᨷᨳᨾ᩠᩼ᨽ ᩅᩢ᩠ᨯᩁᩣᨩᨮᩣ᩠ᨶᩉᩖᩅ᩠ᨦᩉᩫ᩠ᩅᨡ᩠᩵ᩅᨦ) | ในเวียง  เขต 3 |
| 2. | สำนักเรียนโรงเรียนพระปริยัติธรรม วัดราชฐานหลวงป่าแดง (ᩰᩁ᩠ᨦᩁ᩠ᨿᩁᨻᩕᨷᩁᩥᨿᨲᩥ᩠ᨲᨵ᩠᩼ᨾ ᩅᩢ᩠ᨯᩁᩣᨩᨮᩣ᩠ᨶᩉᩖᩅ᩠ᨦᨸ᩵ᩣᨯᩯ᩠ᨦ) | ในเวียง  เขต 3 |
| 3. | สำนักเรียนโรงเรียนพระปริยัติธรรม วัดหนองตอง (ᩰᩁ᩠ᨦᩁ᩠ᨿᩁᨻᩕᨷᩁᩥᨿᨲᩥ᩠ᨲᨵ᩠᩼ᨾ ᩅᩢ᩠ᨯᩉ᩠ᨶᨦ᩠ᩋᨴ᩠ᩋᨦ) | ตำบลวัดซาว |
| 4. | สำนักเรียนโรงเรียนพระปริยัติธรรม วัดสามัคคีสวนดอก (ᩰᩁ᩠ᨦᩁ᩠ᨿᩁᨻᩕᨷᩁᩥᨿᨲᩥ᩠ᨲᨵ᩠᩼ᨾ ᩅᩢ᩠ᨯᩈᩣᨾᨣᩦ᩠ᨣᩈ᩠ᩅᩁᨯ᩠ᩋᨠ) | ตำบลกาดเต่า |
| 5. | สำนักเรียนโรงเรียนพระปริยัติธรรม วัดยางเกี๋ยง (ᩰᩁ᩠ᨦᩁ᩠ᨿᩁᨻᩕᨷᩁᩥᨿᨲᩥ᩠ᨲᨵ᩠᩼ᨾ ᩅᩢ᩠ᨯᨿᩣ᩠ᨦᨠ᩠ᨿᨦ) | ตำบลยางเกี๋ยง |
| 6. | สำนักเรียนโรงเรียนพระปริยัติธรรม วัดหนองนวล (ᩰᩁ᩠ᨦᩁ᩠ᨿᩁᨻᩕᨷᩁᩥᨿᨲᩥ᩠ᨲᨵ᩠᩼ᨾ ᩅᩢ᩠ᨯᩉ᩠ᨶᨦ᩠ᩋᨶ᩠ᩅᩁ) | ตำบลเมืองแจม |
| 7. | โรงเรียนพุทธวัฒนธรรมวัดก้อง (ᩰᩁ᩠ᨦᩁ᩠ᨿᩁᨻᩩᨴ᩠ᨵᩅᨯ᩠ᨰᨶᨵᨾ᩠᩼ᨾᩅᩢ᩠ᨯᨣ᩠ᨦᩫᩢ) | ตำบลวัดซาว |
| 8. | โรงเรียนพุทธวัฒนธรรมวัดศรีภูมิ (ᩰᩁ᩠ᨦᩁ᩠ᨿᩁᨻᩩᨴ᩠ᨵᩅᨯ᩠ᨰᨶᨵᨾ᩠᩼ᨾᩅᩢ᩠ᨯᩈᩕᩦᨽᩪᨾᩥ) | ตำบลวัดซาว |
| 9. | โรงเรียนพุทธวัฒนธรรมบ้านหล่ายไฅ้ (ᩰᩁ᩠ᨦᩁ᩠ᨿᩁᨻᩩᨴ᩠ᨵᩅᨯ᩠ᨰᨶᨵᨾ᩠᩼ᨾᩅᩢ᩠ᨯᩉᩖ᩵ᩣ᩠ᨿᨤᩲᩢ) | ตำบลวัดซาว |
การจัดการศึกษาจะแบ่งออกเป็น 7 ชั้น คือ
ชั้นมูล — เป็นการเรียนอักขระไทเขิน การเรียนการสอนจะทำที่วัดทั่วไป แต่การสอบวัดความรู้จะทำในงานสอบธรรมที่จัดขึ้นโดยสำนักเรีย เป็นชั้นที่ประชาชนทั่วไปนิยมส่งบุตรหลานเข้าศึกษาในช่วงเข้าพรรษา เพื่อสืบทอดความรู้ในภาษาไทเขิน
ชั้นปฐมะ — เป็นหลักสูตรว่าด้วยการเรียนบทสวดมนต์ การสอบจะจัดขึ้นที่วัดราชฐานหลวงหัวข่วง ในงานสอบธรรมประจำปี
ธรรมศึกษาชั้นต้น หรือ นักธรรมชั้นตรี — เป็นชั้นเริ่มต้นในการศึกษาระดับปริยัติธรรม
ธรรมศึกษาชั้นกลาง หรือ นักธรรมชั้นโท
ธรรมศึกษาชั้นปลาย หรือ นักธรรมเอก
หลักสูตรวิชาบาลีไวยกรณ์เบื้องต้นและการแปลภาษาบาลี หรือ เปรียญธรรมประโยค 1-2
หลักสูตรวิชาบาลีไวยกรณ์ชั้นสูงและการแปลภาษาบาลี หรือ เปรียญธรรมประโยค 5-6 — ผู้ที่ศึกษาจบชั้น 7 แล้ว จึงมีคุณสมบัติเข้าไปศึกษาต่อในมหาวิทยาลัยสงฆ์ในจังหวัดเชียงใหม่
การคมนาคม > ทางอากาศ

อำเภอเชียงตุงมีสนามบินพลเรือน 1 แห่ง ตั้งอยู่ในเขตตำบลหนองกุ้ง เป็นสนามบินภายในประเทศ
การคมนาคม > ทางบก > ถนนติดต่อระหว่างเมือง

อำเภอเชียงตุงมีถนนติดต่อระหว่างเมืองที่สำคัญดังนี้
ถนนมิถิลา-ตองจี-เชียงตุง-ท่าขี้เหล็ก — คือทางหลวงแห่งชาติหมายเลข 4 และเป็นส่วนหนึ่งของทางหลวงเอเชียสาย 2 มีระยะทางของถนนอยู่ในเขตอำเภอเชียงตุงประมาณ 57 กิโลเมตร เป็นเส้นทางหลักในการเดินทางไปเมืองตองจีและเมืองท่าขึ้เหล็ก โดยเส้นทางของถนนจะผ่านเข้ามาในเขตอำเภอเชียงตุงทางทิศตะวันตกที่ตำบลเมืองปันกลาง ผ่านตำบลปางจู่ ตำบลยางลอ เข้าสู่เขตเมืองเชียงตุง (ในเวียง) แล้วหักลงไปทางทิศใต้ ผ่านเขตตำบลเมืองเจม ตำบลดอยเหมย และออกจากเขตอำเภอเชียงตุงที่ตำบลยางคะ
ถนนเชียงตุง-เมืองลา — เป็นส่วนหนึ่งของทางหลวงเอเชียสาย 3 ส่วนใต้ มีระยะทางของถนนอยู่ในเขตอำเภอเชียงตุงประมาณ 48 กิโลเมตร เป็นเส้นทางหลักในการเดินทางไปยังเมืองลา จุดเริ่มต้นของถนนสายนี้อยู่ที่วัดพระเจ้าหลวง เมืองเชียงตุง (ในเวียง) ผ่านตำบลหนองกุ้ง ตำบลกาดฟ้า และออกจากเขตอำเภอเชียงตุงที่ตำบลยางเกี๋ยง
ถนนเชียงตุง-เมืองขาก-เมืองยาง — มีระยะทางของถนนอยู่ในเขตอำเภอเชียงตุงประมาณ 33 กิโลเมตร เป็นเส้นทางหลักที่ใช้ในการเดินนทางไปยังเมืองขากและเมืองยาง จุดเริ่มต้นของถนนสายนี้อยู่ที่วัดพระเจ้าหลวง เมืองเชียงตุง (ในเวียง) ผ่านตำบลยางลอ ตำบลวัดซาว ตำบลกาดเต่า และออกจากเขตอำเภอเชียงตุงที่ตำบลเป็งเต้า
ถนนเชียงตุง-เมืองขอน-เมืองกก — มีระยะทางของถนนอยู่ในเขตอำเภอเชียงตุงประมาณ 32 กิโลเมตร เป็นเส้นทางหลักที่ใช้ในการเดินทางไปยังเมือขก (เมืองกก) จังหวัดเมืองสาด จุดเริ่มต้นของถนนสายนี้แยกออกจากถนนมิถิลา-ตองจี-เชียงตุง-ท่าขี้เหล็ก ที่บริเวณใกล้ด่านเก็บค่าธรรมเนียมผ่านทางบ้านยางลู ตำบลเมืองเจม เส้นทางผ่านตำบลห้วยก๋อย ตำบลน้ำอิง และออกจากเขตอำเภอเชียงตุงที่ตำบลหนองตอง
สถานที่ท่องเที่ยว > สถานที่ท่องเที่ยวทั่วไป

หนองตุง (ᩉ᩠ᨶᨦ᩠ᩋᨲᩩᨦ) — เป็นหนองน้ำขนาดใหญ่ พื้นที่ประมาณ 80 ไร่ ตั้งอยู่ภายในเขตเมืองเชียงตุง (ในเวียง) เป็นจุดที่มีทัศนียภาพโล่งกว้าง มีสถานที่สำคัญทางเศรษฐกิจและวัฒนธรรมตั้งอยู่ใกล้เคียงเป็นจำนวนมาก
กาดหลวง (ᨠᩣ᩠ᨯᩉᩖᩅ᩠ᨦ) — เป็นตลาดสินค้าอุปโภคบริโภคที่ใหญ่ที่สุดของเมือง ตั้งอยู่ภายในเขตเมืองเชียงตุง (ในเวียง)
หอหลวงเชียงตุงจำลอง (ᩉᩳᩉᩖᩅ᩠ᨦᨩ᩠ᨿᨦᨲᩩᨦ) — เป็นอาคารพิพิธภัณฑ์ประวัติศาสตร์ของเมือเชียงตุง โดยจำลองแบบการก่อสร้างมาจากหอหลวงเมืองเชียงตุงหลังเก่า ที่เริ่มก่อสร้างในรัชสมัยของเจ้าฟ้ารัตนะก้อนแก้วอินแถลงเมื่อ พ.ศ. 2448 และถูกรื้อลงใน พ.ศ 2534 อาคารหอหลวงเชียงตุงจำลองหลังนี้ตั้งอยู่บริเวณริมหนองตุงทางทิศตะวันออก ใกล้กับตำแหน่งของหอหลวงเมืองเชียงตุงหลังเก่าที่ถูกรื้อไป มีการประกอบพิธีเปิดใช้งานอย่างเป็นทางการเมื่อวันที่ 13 พฤษภาคม พ.ศ. 2567 โดยมีพลเอกอาวุโสมี่นอองไลง์ นายกรัฐมนตรีเมียนมาในขณะนั้นเป็นประธาน และ ดร. เจ้านาง หยินหยินน้อย (Yin Yin Nwe) ซึ่งเป็นนัดดาของเจ้าฟ้ารัตนะก้อนแก้วอินแถลง ได้เข้าร่วมในพิธีครั้งนี้ด้วย หอหลวงเชียงตุงจำลองได้เปิดให้ประชาชนทั่วไปเข้าชมเป็นครั้งแรกเป็นการชั่วคราว (การตกแต่งภายในยังไม่เสร็จสมบูรณ์) ระหว่างวันที่ 27 – 30 พฤศจิกายน พ.ศ. 2567 ซึ่งอยู่ในช่วงเทศกาลปีใหม่ไท ระหว่างเวลา 9.00 น. – 16.00 น. ตามเวลาท้องถิ่นของประเทศเมียนมา โดยไม่มีค่าใช้จ่าย
น้ำตกเชียงตุง (หัวยาง) — ตั้งอยู่บริเวณบ้านหัวยาง (ᩉᩫ᩠ᩅᨿᩣ᩠ᨦ) ตำบลกาดเต่า (ᨠᩣ᩠ᨯᨴᩮᩤ᩵) อยู่ห่างจากเมืองเชียงตุงประมาณ 16 กิโลเมตร
ดอยเหมย — เป็นดอยสูง อยู่ห่างจากเมืองเชียงตุงประมาณ 20 กิโลเมตร ตั้งอยู่ในเขตตำบลดอยเหมย มีภูมิอากาศเย็นสบาย มีสถานที่ท่องเที่ยวในพื้นที่หลายแห่ง ในช่วงฤดูหนาวต้นหมอกก๋อมที่ขึ้นในพื้นที่จะออกดอกจำนวนมาก เพิ่มความงามด้านทัศนียภาพในพื้นที่
ดอยปางควาย - เป็นตอยสูง อยู่ใกล้ดอยเหมย ตั้งอยู่ในเขตตำบลดอยเหมย เป็นที่ตั้งของพุทธมณฑลนครเชียงตุง มีจุดชมวิว รีสอร์ท และร้านกาแฟ หลายแห่ง
บ่อน้ำพุร้อนบ้านหล้าว — ตั้งอยู่ใกล้บ้านปุ่งและบ้านหล้าว (ᨷᩤᩢ᩠ᨶᩃᩢᩣ᩠ᩅ) ตำบลดอยหลวง (ᨯᩭᩉᩖᩅ᩠ᨦ) อยู่ห่างจากเมืองเชียงตุงไปทางทิศตะวันออกเฉียงเหนือประมาณ 8 กิโลเมตร
13 หลัก — เป็นหาดทรายริมฝั่งแม่น้ำขืน ตั้งอยู่ในเขตตำบลกาดเต่า อยู่ห่างจากเมืองเชียงตุงไปทางทิศเหนือประมาณ 20 กิโลเมตร หรือ 13 ไมล์ เป็นแหล่งท่องเที่ยวที่เป็นที่นิยมในช่วงฤดูร้อน
19 หลัก — เป็นจุดชมทัศนียภาพบนภูเขาสูง ตั้งอยู่ในเขตตำบลเมืองขอน บนถนนเชียงตุง-เมืองขอน-เมืองกก ห่างจากเมืองเชียงตุงไปทางทิศใต้ราว 37 กิโลเมตร หรือ 19 ไมล์นับจากจุดเริ่มต้นของถนนเชียงตุง-เมืองขอน-เมืองกก
สถานที่ท่องเที่ยว > สถานที่ท่องเที่ยวทางวัฒนธรรม > ในเขตเมืองเชียงตุง (ในเวียง)

วัดพระเจ้าหลวง (ᩅᩢ᩠ᨯᨻᩕᨧᩮᩢᩢᩣᩉᩖᩅ᩠ᨦ)
วัดราชฐานหลวงหัวข่วง (ᩅᩢ᩠ᨯᩁᩣᨩᨮᩣ᩠ᨶᩉᩖᩅ᩠ᨦᩉᩫ᩠ᩅᨡ᩠ᩅ᩵ᨦ)
วัดพระธาตุหลวงจอมคำ (ᩅᩢ᩠ᨯᨻᩕᨵᩤ᩠ᨲᩩᩉᩖᩅ᩠ᨦᨧ᩠ᩋᨾᨤᩴᩣ)
วัดพระธาตุจอมมน (ᩅᩢ᩠ᨯᨻᩕᨵᩤ᩠ᨲᩩᩉᩖᩅ᩠ᨦᨧ᩠ᩋᨾᨾᩫ᩠ᨶ) และต้นไม้หมายเมือง
วัดราชฐานหลวงเชียงยืน (ᩅᩢ᩠ᨯᩁᩣᨩᨮᩣ᩠ᨶᩉᩖᩅ᩠ᨦᨩ᩠ᨿᨦᨿᩨ᩠ᨶ)
วัดพระแก้ว (ᩅᩢ᩠ᨯᨻᩕᩯᨠᩢ᩠᩶ᩅ)
วัดอินทบุปผาราม (ᩅᩢ᩠ᨯᩍᨶ᩠ᨴᨷᩩᨷ᩠ᨹᩣᩁᩣ᩠ᨾ)
กู่เจ้าฟ้าเชียงตุง (ᨠᩪ᩵ᨧᩮᩢ᩶ᩣᨼ᩶ᩣᨩ᩠ᨿᨦᨲᩩᨦ) — สุสานบรรจุพระอัฐิของเจ้าฟ้าเมืองเชียงตุงเก้าพระองค์ นับตั้งแต่เจ้าฟ้ามหาสิงหบวรสุธรรมราชา หรือเจ้าฟ้ามหาขนานดวงแสง จนถึงอัฐิของเจ้าจายหลวง ซึ่งเป็นเจ้าฟ้าเมืองเชียงตุงองค์สุดท้าย ตั้งอยู่ในพื้นที่แขวง 3 (ရပ်ကွက် ၃ / Ward 3) ติดถนนเซตานหลวง ใกล้ประตูป่าแดง และเนื่องจากกู่เจ้าฟ้าเชียงตุงนี้ตั้งอยู่ในบริเวณกาดหลวงเก่า จึงมีชื่อเรียกอีกชื่อหนึ่งว่า “หอเจ้าหลวงกาด ” โดยสำหรับกู่บรรจุพระอัฐิของเจ้าฟ้าทั้งเก้าพระองค์นั้น ประดิษฐานเรียงตามลำดับจากด้านทิศตะวันออกไปทางทิศตะวันตกดังนี้
องค์ที่ 1 — บรรจุพระอัฐิของเจ้าฟ้ามหาสิงหบวรสุธรรมราชา (ᨧᩮᩢ᩶ᩣᨼ᩶ᩣᨾᩉᩣᩈᩦᨦ᩠ᩉᨷᩅᩁᩈᩩᨵᩢᨾ᩠ᨾᩁᩣᨩᩣ) หรือเจ้าฟ้ามหาขนานดวงแสง (ᨧᩮᩢ᩶ᩣᨯ᩠ᩅᨦᩈᩯ᩠ᨦ)
องค์ที่ 2 — บรรจุพระอัฐิของเจ้าหนานมหาพรหม (ᨧᩮᩢ᩶ᩣᨾᩉᩣᨻᩕᩫᩉ᩠ᨾ) พระโอรสของเจ้าฟ้ามหาขนานดวงแสง
องค์ที่ 3 — บรรจุพระอัฐิของเจ้าน้อยคำแสง (ᨧᩮᩢ᩶ᩣᨤᩴᩣᩯᩈ᩠ᨦ) พระโอรสของเจ้าฟ้ามหาขนานดวงแสง
องค์ที่ 4 — บรรจุพระอัฐิของเจ้าโชติกองไท หรือเจ้าฟ้าเชียงแขง พระโอรสของเจ้าฟ้ามหาขนานดวงแสง
องค์ที่ 5 — บรรจุพระอัฐิของเจ้ากองคำฟู (ᨠ᩠ᩋᨦᨤᩴᩣᨼᩪ) พระโอรสของเจ้าโชติกองไท
องค์ที่ 6 — บรรจุพระอัฐิของเจ้าฟ้ารัตนะก้อนแก้วอินแถลง (ᨧᩮᩢ᩶ᩣᨠ᩠᩶ᩋᩁᨠᩯ᩠᩶ᩅᩋᩥ᩠ᨶᩯᨳ᩠ᩃᨦ) พระโอรสของเจ้าฟ้าโชติกองไท และเป็นพระอนุชาของเจ้ากองคำฟู
องค์ที่ 7 — บรรจุพระอัฐิของเจ้าฟ้ากองไท (ᨧᩮᩢ᩶ᩣᨠ᩠ᩋᨦᨴᩱ᩠ᨿ) พระโอรสของเจ้าฟ้ารัตนะก้อนแก้วอินแถลง
องค์ที่ 8 — บรรจุพระอัฐิของเจ้าพรหมลือ (ᨧᩮᩢ᩶ᩣᨻᩕᩫᩉ᩠ᨾᩃᩨ) พระโอรสของเจ้าฟ้ารัตนะก้อนแก้วอินแถลง และเป็นพระอนุชาของเจ้ากองไท
องค์ที่ 9 — บรรจุพระอัฐิของเจ้าจายหลวง (ᩈᩫ᩠ᨾᩮᨯ᩠ᨧᨧᩮᩢ᩶ᩣᨩᩣ᩠ᨿᩃᩖᩅ᩠ᨦ) พระโอรสของเจ้ากองไท และเป็นเจ้าฟ้าเชียงตุงองค์สุดท้าย
อนุสาวรีย์เจ้าฟ้ามหาขนาน — พระราชานุสาวรีย์ของเจ้าฟ้ามหาสิงหบวรสุธรรมราชา หรือเจ้าฟ้ามหาขนานดวงแสง เจ้าฟ้าเชียงตุงองค์ที่ 35 ตั้งอยู่ในพื้นที่แขวง 3 (ရပ်ကွက် ၃ / Ward 3) ติดถนนเซตานหลวง ตรงข้ามกู่เจ้าฟ้าเชียงตุง โดยมีการประกอบพิธีประดิษฐานพระราชานุสาวรีย์เมื่อวันที่ 28 พฤศจิกายน พ.ศ. 2564
ประตูป่าแดง — เป็นประตูเมืองหนึ่งในสิบสองประตูของเมืองเชียงตุง เป็นประตูเดียวที่ยังหลงเหลืออยู่ ปัจจุบันได้ปิดการจราจรผ่านประตูไปตั้งแต่วันที่ 18 กุมภาพันธ์ พ.ศ. 2564 และได้ปรับปรุงสภาพภูมิทัศน์โดยรอบให้เป็นสถานที่ท่องเที่ยว
กู่เจ้านางสุวรรณา — สุสานบรรจุพระอัฐิของเจ้านางสุวรรณา (ᨧᩮᩢ᩶ᩣᨶᩣ᩠ᨦᩈᩩᩅᩢᨱ᩠ᨱᩣ) พระราชมารดาของเจ้าฟ้ารัตนะก้อนแก้วอินแถลง ตั้งอยู่ในเขตหมู่บ้านน้อยนอ (ᨷᩤᩢ᩠ᨶᨶᩢᩭᨶᩳ) เวียงเชียงตุง
สถานที่ท่องเที่ยว > สถานที่ท่องเที่ยวทางวัฒนธรรม > นอกเขตเมืองเชียงตุง (นอกเวียง)

วัดพระธาตุจอมหมอก (ᩅᩢ᩠ᨯᨻᩕᨵᩤ᩠ᨲᩩᨧ᩠ᩋᨾᩉ᩠ᨾᨠ᩠ᩋ)
วัดพระธาตุป้านเมือง (ᩅᩢ᩠ᨯᨻᩕᨵᩤ᩠ᨲᩩᨸ᩶ᩣ᩠ᨶᨾᩮᩨ᩠ᨦ)
พระธาตุจุ๊กเป็งฟ้า — ตั้งอยู่ในเขตบ้านหัวยาง (ᩉᩫ᩠ᩅᨿᩣ᩠ᨦ) ตำบลกาดเต่า (ᨠᩣ᩠ᨯᨴᩮᩤ᩵) ห่างจากเมืองเชียงตุงไปทางทิศเหนือประมาณ 21 กิโลเมตร ใกล้น้ำตกเชียงตุง (หัวยาง)
พระธาตุจอมแก้ว (ᨻᩕᨵᩤ᩠ᨲᩩᨧ᩠ᩋᨾᨠᩯᩢ᩠᩶ᩅ) — ตั้งอยู่ที่หมู่บ้านเดื่อลอเหนือ (ᨯᩮᩨ᩠᩵ᩋᩉᩳᩮᩉ᩠ᨶᩨᩋ) ตำบลกาดฟ้า (ᨠᩣ᩠ᨯᨼ᩶ᩣ) ห่างจากเมืองเชียงตุงไปทางทิศเหนือประมาณ 16 กิโลเมตร
วัดพระธาตุเวียงไชย (ᩅᩢ᩠ᨯᨻᩕᨵᩤ᩠ᨲᩩᩅ᩠ᨿᨦᨩᩱ᩠ᨿ) — ตั้งอยู่ใกล้หมู่บ้านป่าขาม (ᨸ᩵ᩣᨡᩣ᩠ᨾ) ตำบลกาดฟ้า ห่างจากเมืองเชียงตุงไปทางทิศเหนือประมาณ 12 กิโลเมตร
พระธาตุจอมดอย (ᨻᩕᨵᩤ᩠ᨲᩩᨧ᩠ᩋᨾᨯᩭ) — ตั้งอยู่ในเขตตำบลเมืองลัง (ᨾᩮᩨ᩠ᨦᩃᩢ᩠ᨦ) ตั้งอยู่ห่างจากเมืองเชียงตุงไปทางทิศตะวันออกเฉียงเหนือประมาณ 15 กิโลเมตร
หมู่บ้านหนองเงิน (ᨷᩤᩢ᩠ᨶᩉ᩠ᨶᨦ᩠ᩋᨦᩨ᩠ᨶ) — ตั้งอยู่ในเขตตำบลกาดฟ้า เป็นหมู่บ้านของชาวไทเหนือ มีลักษณะพิเศษที่สถาปัตยกรรมของบ้านเรือนซึ่งทำด้วยดิน ตั้งอยู่ในเขตตำบลกาดฟ้า ห่างจากเมืองเชียงตุงประมาณ 6 กิโลเมตร เคยมีโครงการจะพัฒนาให้เป็นแหล่งท่องเที่ยวแบบโฮมสเตย์ แต่เนื่องจากประสบกับสถานการณ์การระบาดของโรคโควิด-19 และเหตุการณ์ความไม่มั่นคงทางการเมืองหลังการรัฐประหารใน ค.ศ. 2021 โครงการถึงถูกชะลอออกไป
วัฒนธรรมประเพณี > เทศกาลประจำปี

เทศกาลอาบน้ำร้อน — ช่วงต้นเดือนมกราคม ที่น้ำพุร้อนบ้านหล้าว
เทศกาลดอกซากูระบานดอยเหมย — จัดขึ้นในช่วงต้นเดือนมกราคม ที่อุทยานแห่งชาติดอยเหมย จัดขึ้นครั้งแรกเมื่อระหว่างวันที่ 6-10 มกราคม พ.ศ. 2565
เทศกาลวัดกาดเก่า — จัดขึ้น ณ บริเวณที่ตั้งของกาดหลวงเดิม ซึ่งตั้งอยู่บริเวณหน้าวัดเชียงจันทร์ ใกล้กู่เจ้าฟ้าเชียงตุง โดยหัวตลาดอยู่ที่วัดหัวกาด และท้ายตลาอดยู่ที่วัดราชฐานหลวงหัวข่วง แต่แรกจัดขึ้นราว 2-3 วันก่อนเทศกาลสงกรานต์ แต่ในปัจจุบันมักเลือกจัดในวันแรมเลขคี่ เดือนห้า ตามปฏิทินไทขืน ก่อนเทศกาลสงกรานต์ และตรงกับวันกาดเต่า ซึ่งจะตรงกับช่วงกลางถึงปลายของเดือนมีนาคมในแต่ละปี โดยจะมีการจัดพิธีสักการะหอเจ้าหลวงกาดพร้อมกันไปด้วย วันกาดเก่านี้จึงมีชื่อเรียกอีกชื่อหนึ่งว่า “วันกาดเจ้าฟ้า”
| ปี พ> ศ. | วันจัดงาน | วันตามปฏิทินไทขืน | วันเม็ง | วันไท | วัดกาด | หมายเหตุ |
| --- | --- | --- | --- | --- | --- | --- |
| 2556 | 3 มีนาคม | แรม 7 ค่ำ เดือน 5 | อาทิตย์ | เปิกสี | วันกาดเต่า |  |
| 2557 | 18 มีนาคม | แรม 3 ค่ำ เดือน 5 | อังคาร | เปิกใจ้ | วันกาดเต่า |  |
| 2558 | 8 มีนาคม | แรม 4 ค่ำ เดือน 5 | อาทิตย์ | ก่าเม็ด | วันกาดเต่า |  |
| 2559 | 1 เมษายน | แรม 10 ค่ำ เดือน 5 | ศุกร์ | ก่าเป้า | วันกาดเต่า |  |
| 2560 | 17 มีนาคม | แรม 5 ค่ำ เดือน 5 | ศุกร์ | ก่าเหม้า | วันกาดเต่า |  |
| 2561 | 2 มีนาคม | แรม 1 ค่ำ เดือน 5 | ศุกร์ | ก่าใส้ | วันกาดเต่า |  |
| 2562 | 27 มีนาคม | แรม 7 ค่ำ เดือน 5 | พุธ | ก่าใค้ | วันกาดเต่า |  |
| 2563 | 16 มีนาคม | แรม 8 ค่ำ เดือน 5 (วันศีล) | จันทร์ | เปิกสะง้า | วันกาดเต่า | เป็นงานที่จัดขึ้นอย่างไม่เป็นทางการ |
| 2564 | — | — | — | — | — | ไม่มีการจัดงาน เนื่องจากสถานการณ์การระบาดของโรคโควิด-19 |
| 2565 | 26 มีนาคม | แรม 9 ค่ำ เดือน 5 | เสาร์ | เปิกยี | วันกาดเต่า |  |
| 2566 | 11 มีนาคม | แรม 5 ค่ำ เดือน 5 | เสาร์ | เปิกสี | วันกาดเต่า |  |
| 2567 | 5 มีนาคม | แรม 11 ค่ำ เดือน 5 | อังคาร | เปิกสี | วัดกาดเต่า |  |
| 2568 | 20 มีนาคม | แรม 7 ค่ำ เดือน 5 | พฤหัสบดี | เปิกใจ้ | วันกาดเต่า |  |
หมายเหตุ — ในปี พ.ศ. 2563 แต่เดิมได้กำหนดให้มีการจัดงานวันกาดเก่าขึ้นในวันที่ 16 มีนาคม แต่เนื่องจากสถานการณ์การระบาดของโรคโควิด-19 ที่รุนแรงขึ้น ทำให้มีประกาศยกเลิกการจัดงานในวันที่ 14 มีนาคม อย่างไรก็ตามเมื่อถึงวันที่ 16 มีนาคม ก็ยังมีผู้ค้ามาตั้งร้านขายของและมีประชาชนเข้ามาร่วมงาน ร่วมถึงมีการเปิดให้ประชาชนเข้าสักการะกู่เจ้าหลวงได้ตามปกติ แต่จำนวนผู้ค้าและประชาชนที่มาร่วมงานมีน้อยกว่าในปีที่ผ่านๆ มา
เทศกาลตั้งธรรม — จัดขึ้นในช่วงเดือนมีนาคม
เทศกาลสงกรานต์ — จัดขึ้นในช่วงเดือนเมษายน
เทศกาลเข้าพรรษา — จัดขึ้นในช่วงวันเข้าพรรษา
เทศกาลออกพรรษา — จัดขึ้นในช่วงวันออกพรรษา
เทศกาลกินเจ — จัดขึ้นในช่วงเดือนตุลาคม
เทศกาลปีใหม่ไท — จัดขึ้นในช่วงปลายเดือนธันวาคม
วัฒนธรรมประเพณี > วันกาด

วันกาดคือวันที่กำหนดให้มีการจัดตลาดนัดขึ้นภายในเวียงเชียงตุง ซึ่งเชื่อว่าเป็นธรรมเนียมที่รับมาจากจีน โดยตั้งแต่ในสมัยโบราณได้กำหนดให้มีการจัดตลาดนัดใหญ่ 5 วันต่อครั้ง ณ บริเวณกาดหลวงเดิม หรือกาดเก่า เรียกวันที่จัดตลาดนัดนี้ขึ้นว่า "วันกาดหลวง" ซึ่งมาจากคำว่า "กาด" ที่แปลว่าตลาด กับคำว่า "หลวง" ที่แปลว่าใหญ่ ส่วนอีกสี่วันที่เหลือ แม้จะไม่มีการจัดตลาดนัดใหญ่เหมือนในวันกาดหลวง แต่ก็จะยังมีผู้นำสินค้ามาขายอยู่บ้าง โดยจะมีการนับรอบวันในการจัดให้มีตลาดนัดหมุมเวียนไปดังนี้
วันกาดหลวง — เป็นวันที่กำหนดให้จัดตลาดนัดใหญ่ บริเวณกาดตุ๋ง ซึ่งตั้งอยู่บริเวณหน้าวัดเชียงจันทร์ ใกล้สุสานเจ้าฟ้าเชียงตุง กินพื้นที่ตั้งแต่วัดหัวกาดยาวไปตามถนนจนถึงวัดหัวข่วง วันนี้จะมีผู้ค้านำสินค้ามาขายมากที่สุด และเป็นวันที่คึกคักที่สุด
วันวายกาดหลวง — เป็นวันที่ไม่มีการจัดตลาดนัด แต่ยังมีผู้ค้าจำนวนเล็กน้อยที่นำสินค้ามาขาย
วันกาดลี — เป็นวันที่มีการจัดตลานัด แต่จะไม่คึกคักนัก
วันวายกาดลี — เป็นวันที่ไม่มีการจัดตลาดนัด แต่ยังมีผู้ค้าจำนวนเล็กน้อยที่นำสินค้ามาขาย เช่นเดียวกับวันวายกาดหลวง
วันกาดข่วง — เป็นวันที่ผู้ค้าที่เตรียมตัวจะมาขายสินค้าในวันกาดหลวง ซึ่งเป็นวันถัดไป มาตั้งร้านขาย โดยจะไปกระจุกตัวตั้งร้านกันที่บริเวณวัดราชฐานหลวงหัวข่วง
ต่อมาในรัชสมัยของเจ้าฟ้ารัตนะก้อนแก้วอินแถลง พระองค์ทรงพัฒนาปรับปรุงเมืองเชียงตุงในหลายด้าน โดยใน พ.ศ. 2478 ทรงโปรดให้สร้างกาดหลวงแห่งใหม่ คือกาดหลวงในปัจจุบัน และยกเลิกการจัดตลาดนัดใหญ่ในบริเวณเดิม กาดหลวงใหม่มีลักษณะเป็นตลาดถาวรที่เปิดจำหน่ายสินค้าทุกวัน ทำให้การจัดตลาดนัดภายในเมืองเชียงตุงมีความสำคัญลดลง จนเหลือวันที่มีการจัดตลาดนัดตามธรรมเนียมนี้อยู่เพียงวันเดียว คือในวันกาดหลวง การนับวันกาดหมุมเวียนแบบเดิมจึงไม่ถูกนำมาใช้อีก แต่ก็ได้มีการสืบทอดดัดแปลงนำไปใช้งาน โดยได้มีการจัดตลาดนัดขึ้นในชุมชนใหญ่ทางทิศเหนือของเชียงตุง 4 แห่ง หมุนเวียนกันไปในช่วงที่ไม่ใช่วันกาดหลวง จนทำให้เกิดการนับรอบวันของการจัดให้มีตลาดแบบใหม่ขึ้น อันประกอบด้วย
วันกาดตุง — มีการจัดตลาดนัดที่กาดหลวง ในเมืองเชียงตุง
วันกาดบุ้ง — มีการจัดตลาดนัดที่บ้านกาดบุ้ง ตำบลกาดถ้าย
วันกาดเต่า — มีการจัดตลาดนัดที่บ้านกาดเต่า ตำบลกาดเต่า
วันกาดถ้าย — มีการจัดตลาดนัดที่บ้านกาดถ้าย ตำบลกาดถ้าย
วันกาดฟ้า — มีการจัดตลาดนัดที่บ้านกาดฟ้า ตำบลกาดฟ้า
| ปี พ> ศ. | วันกาด | ปี พ> ศ. | วันกาด | ปี พ> ศ. | วันกาด | ปี พ> ศ. | วันกาด | ปี พ> ศ. | วันกาด |
| --- | --- | --- | --- | --- | --- | --- | --- | --- | --- |
| 2560 | วันกาดเต่า | 2564 | วันกาดถ้าย | 2568 | วันกาดฟ้า | 2572 | วันกาดตุง | 2576 | วันกาดบุ้ง |
| 2561 | วันกาดเต่า | 2565 | วันกาดถ้าย | 2569 | วันกาดฟ้า | 2573 | วันกาดตุง | 2577 | วันกาดบุ้ง |
| 2562 | วันกาดเต่า | 2566 | วันกาดถ้าย | 2570 | วันกาดฟ้า | 2574 | วันกาดตุง | 2578 | วันกาดบุ้ง |
| 2563 | วันกาดเต่า | 2567 | วันกาดถ้าย | 2571 | วันกาดฟ้า | 2575 | วันกาดตุง | 2579 | วันกาดบุ้ง |
แผนที่แสดงที่ตั้งตำบลในอำเภอเชียงตุง